ORDENANZA DE TRANSPARENCIA E DO BO GOBERNO
ADMINISTRACIÓN LOCAL — Municipal — Campo Lameiro (Ordenanzas e Regulamentos, 15/03/2016)

Expediente: APROBACIÓN ORDENANZA DE TRANSPARENCIA E DO BO GOBERNO DO CONCELLO DE CAMPO LAMEIRO. Trámite: Anuncio de elevación a definitivo do acordo de aprobación inicial. O Pleno do Concello, na súa sesión do 30-10-2015 aprobou inicialmente o texto da ORDENANZA DE TRANSPARENCIA E DO BO GOBERNO DO CONCELLO DE CAMPO LAMEIRO. Non se presentaron alegacións durante o prazo conferido ao efecto (BOP nº 234, de 03-12-2015), polo que se entende elevado a definitivo o acordo de aprobación ata agora inicial, de conformidade co sinalado no art.49 da Lei 7/1985, de 2 de abril. Polo tanto, e segundo o art.70.2 da referida Lei 7/1985, procédese á publicación do texto íntegro da modificación da ordenanza definitivamente aprobada para a súa entrada en vigor, o que se producirá unha vez transcorrido o prazo previsto polo art.65.2 da mesma lei: Considerando o interese que supón para o Municipio a aprobación da Ordenanza municipal reguladora da Transparencia e do bo goberno do Concello de Campo Lameiro. Visto o informe de Secretaría sobre a Lexislación aplicable e o procedemento a seguir para a aprobación da referida Ordenanza. Visto o proxecto elaborado polos Servizos Municipais de Ordenanza municipal reguladora da Transparencia e do bo goberno do Concello de Campo Lameiro, solicitado por Providencia de Alcaldía. O Pleno do Concello, en virtude dos artigos 22.2. d) e 49 da Lei 7/1985, de 2 de abril, Reguladora das Bases do Réxime Local, previa deliberación, por maioría, con cinco votos a favor dos/as concelleiros/as do Grupo do Partido Popular; e dous votos en contra, dos /as concelleiros/as do Grupo do Partido Socialista (PSG-PSOE) acorda: PRIMEIRO. Aprobar a Ordenanza municipal reguladora de Transparencia e bo goberno do Concello de Campo Lameiro, nos termos que figura no expediente e coa redacción que se recolle de seguido: A transparencia e a súa consecuencia práctica, a participación, son dous principios fundamentais nos estados modernos. A Constitución española incorpóraos ao seu texto en forma de dereitos, algúns deles fundamentais e, polo tanto, da máxima importancia e protección. O contexto social e tecnolóxico dos últimos anos non fixo senón demandar con máis forza estes dereitos, garantidos por Lei 39/2015 do 1 de outubro de Procedemento Administrativo Común das Administracións Públicas, que regula o dereito de acceso a arquivos e rexistros. Estes dereitos teñen, así mesmo a súa plasmación no artigo 6.2 da Lei 11/2007 do 22 de xuño, de acceso electrónico dos cidadáns aos Servizos Públicos, cuxa disposición final terceira refírese especificamente ás administracións locais, e na Lei 7/1985 2 de abril, da Lei Reguladora das Bases de Réxime Local. No ámbito económico e orzamentario o principio de transparencia recóllese expresamente no artigo 6 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira. O Concello de Campo Lameiro é consciente da importancia da transparencia das administracións públicas, para iso ten como obxectivo facilitar e incrementar a información que ofrece á cidadanía e á sociedade no seu conxunto, fomentando o coñecemento sobre a mesma, así como sobre as prestacións e servizos que desenvolve.1. Esta ordenanza ten por obxecto garantir a transparencia na actuación do Concello de Campo Lameiro de conformidade co previsto na Lei 19/2013, de 9 decembro, de transparencia, acceso da información pública e bo goberno; e demais normativa de aplicación, a través do establecemento dunhas normas que articule os medios necesarios para iso.2. Así mesmo, recóllense os principios de bo goberno, é dicir, aqueles que deben rexer a actuación dentro do ámbito profesional dos cargos electivos, persoal directivo e eventual incluídos no ámbito de aplicación desta ordenanza.1. Para os efectos desta ordenanza enténdense comprendidos no Concello de Campo Lameiro os posibles organismos autónomos e entidades públicas empresariais que poidan vincularse ou depender do mesmo, así como as sociedades de titularidade municipal que se poidan crear ou participadas maioritariamente por este Concello, as fundacións e consorcios que se adscriban ao mesmo, e demais entidades previstas na Lei 5/1997, do 22 de xullo, de Administración Local de Galicia.2. Calquera persoa física ou xurídica que preste servizos públicos ou que exerza funcións delegadas de control administración ou outro tipo de funcións que desenvolva o Concello de Campo Lameiro, en todo o referido á prestación dos mencionados servizos ou no exercicio das citadas funcións, deberá proporcionar a este Concello, previo requirimento e nun prazo de quince días, toda a información que lle sexa precisa para cumprir coas obrigas previstas pola normativa de aplicación. Os adxudicatarios de contratos estarán suxeitos a igual obriga nos termos que se establezan nos pregos de cláusulas administrativas particulares ou no documento contractual equivalente, que especificarán a forma en que dita información deberá ser posta a disposición deste Concello. Esta obriga será igualmente esixible ás persoas beneficiarias de subvencións nos termos previstos nas bases reguladoras das subvencións, na resolución de concesión ou nos convenios que as instrumenten.1. Aplicaranse nas materias reguladas na presente ordenanza os principios xerais de publicidade activa previstos no artigo 5 da Lei 19/2013 do 9 de decembro, de transparencia, acceso á información e bo goberno.2. Para o cumprimento das obrigas de transparencia e acceso á información, nos termos previstos nesta ordenanza, o Concello de Campo Lameiro obrígase a: 3. As obrigas contidas nesta ordenanza enténdense sen prexuízo da aplicación doutras disposicións específicas que prevexan un réxime máis amplo en materia de publicidade.1. A Alcaldía–Presidencia de Concello de Campo Lameiro ostenta a atribución sobre transparencia e bo goberno, correspondéndolle ditar resolucións en materia de acceso á información pública, así como ditar as directrices de aplicación en relación á publicidade activa e o acceso á información pública, competencia que poderá ser delegada.2. O responsable de transparencia dirixirá a unidade técnica que o asuma as seguintes funcións: 3. Corresponden a cada unha das áreas, delegacións ou entes do Concello de Campo Lameiro as seguintes funcións: No ámbito do establecido nesta ordenanza, respecto dos dereitos e obrigas das persoas e límites no dereito de acceso á información pública, estarase ao establecido na Sección 1ª do Capítulo III da Lei 19/2013, do 9 de decembro, de transparencia, acceso á información pública e bo goberno. O Concello Campo Lameiro non será, baixo ningún concepto, responsable do uso que calquera persoa ou entidade faga da información publicada ou á que tivese dereito.1. O Concello de Campo Lameiro publicará, a iniciativa propia, a información pública cuxo coñecemento sexa relevante para garantir a transparencia da súa actividade e, en todo caso, a información cuxo contido se detalla nos artigos 10 ó 17. Dita información ten carácter de mínimo obrigatorio, sen prexuízo da aplicación doutras disposicións específicas que prevexan un réxime máis amplo en materia de publicidade, ou da posibilidade de ampliar o seu contido a vontade deste Concello.2. Enténdese por información pública os contidos ou documentos, calquera que sexa o seu formato ou soporte, que obren en poder dalgún dos suxeitos incluídos no ámbito de aplicación desta ordenanza e que fosen elaborados ou adquiridos no exercicio das súas funcións.1. A información publicarase na páxina Web do Concello de Campo Lameiro ou, no seu caso, no portal específico de transparencia.2. O Concello de Campo Lameiro poderá adoptar outras medidas complementarias e de colaboración co resto de administracións públicas para o cumprimento das súas obrigas de publicidade activa, incluíndo a utilización de portais de transparencia e de datos abertos doutras administracións públicas. O Concello de Campo Lameiro publicará a seguinte información: 1. INFORMACIÓN INSTITUCIONAL E XURÍDICA 2. INFORMACIÓN SOBRE CARGOS ELECTIVOS, PERSOAL DIRECTIVO E EVENTUAL. O Concello de Campo Lameiro publicará a seguinte información: 3. INFORMACIÓN SOBRE CONTRATOS, CONVENIOS E SUBVENCIÓNS. O Concello de Campo Lameiro publicará a seguinte información: 4. INFORMACIÓN ECONÓMICA, FINANCEIRA, ORZAMENTARIA E ESTATÍSTICA. O Concello de Campo Lameiro publicará a seguinte información: 1. Calquera persoa ou entidade poderá solicitar o acceso á información pública sen necesidade de motivar a súa solicitude. Con todo, poderá expoñer os motivos polos que solicita a información que poderán ser tidos en conta cando se dite a oportuna resolución.2. O exercicio do dereito de acceso rexerase polo establecido na lei 19/2013, do 9 de decembro, de transparencia, acceso á información e bo goberno.3. O acceso á información será gratuíto. Con todo, a expedición de copias ou a transposición da información a un formato diferente ao orixinal, poderá dar lugar á esixencia de exaccións.1. A solicitude, dirixida á Alcaldía–Presidencia do Concello de Campo Lameiro, deberá conter: 2. A solicitude será tramitada polo responsable de transparencia, que será o/a encargado/a de solicitar a información necesaria da área, delegación ou ente correspondente.3. A resolución na que se conceda ou denegue o acceso deberá notificarse ao solicitante e aos terceiros afectados que así o solicitaron, no prazo máximo dun mes desde a recepción da solicitude polo órgano competente para resolver. Este prazo poderá ampliarse por outro mes no caso de que o volume ou a complexidade da información que se solicita así o fagan necesario e previa notificación ao solicitante.4. Se a información xa foi publicada, a resolución poderá limitarse a indicar ao solicitante como pode acceder a ela.5. Transcorrido o prazo máximo para resolver sen que se ditou e notificado resolución expresa entenderase que a solicitude foi desestimada.1. Os cargos electivos, persoal directo e eventual do Concello de Campo Lameiro, no exercicio das súas funcións, rexeranse polo disposto na Constitución Española e no resto de ordenamento xurídico, e promoverán sempre o interese público sobre calquera outro.2. Así mesmo, ademais dos previstos noutra normativa que lle resulte de aplicación, adecuarán a súa actividade aos seguintes: O incumprimento das obrigacións previstas na presente ordenanza sancionarase de conformidade ao disposto na normativa que lle resulte de aplicación. Facultar ao Sr. Alcalde–Presidente, para subscribir e asinar toda clase de documentos relacionados con este asunto ». Recursos procedentes: Contra este acordo poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito.